ระเบียบกรมการขนส่งทางบกว่าด้วยการออกเอกสารและเครื่องหมายกำกับรถเพื่อนำรถไปใช้ระหว่างประเทศพ.ศ. ๒๕๖๓[๑] ตามที่ได้มีระเบียบกรมการขนส่งทางบกว่าด้วยการออกเอกสารและเครื่องหมายกำกับรถเพื่อนำรถไปใช้ระหว่างประเทศพ.ศ. ๒๕๕๕ ลงวันที่ ๑๒ มิถุนายน พ.ศ. ๒๕๕๕ ไว้แล้ว นั้นโดยที่ได้มีการทำบันทึกความเข้าใจว่าด้วยการดำเนินการตามความตกลงว่าด้วยการขนส่งข้ามพรมแดนในอนุภูมิภาคลุ่มแม่น้ำโขงในระยะแรกและบันทึกความเข้าใจในการเริ่มใช้ความตกลงระหว่างรัฐบาลแห่งราชอาณาจักรกัมพูชาสาธารณรัฐประชาชนจีน สาธารณรัฐประชาธิปไตยประชาชนลาว สาธารณรัฐแห่งสหภาพเมียนมา ราชอาณาจักรไทย สาธารณรัฐสังคมนิยมเวียดนามในการอำนวยความสะดวกในการขนส่งข้ามพรมแดนของสินค้าและบุคคลที่จุดผ่านแดนเมียวดีสาธารณรัฐแห่งสหภาพเมียนมา และแม่สอด ราชอาณาจักรไทยเป็นการเพิ่มเติม ดังนั้น เพื่อให้การออกเอกสารและเครื่องหมายกำกับรถเพื่อนำรถไปใช้ระหว่างประเทศสอดคล้องกับความตกลงที่เพิ่มเติมขึ้นอาศัยอำนาจตามความในมาตรา ๑๘ แห่งพระราชบัญญัติรถยนต์ พ.ศ. ๒๕๒๒ และอนุวัตรการให้เป็นไปตามความตกลงระหว่างประเทศอธิบดีกรมการขนส่งทางบกจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกรมการขนส่งทางบกว่าด้วยการออกเอกสารและเครื่องหมายกำกับรถเพื่อนำรถไปใช้ระหว่างประเทศพ.ศ. ๒๕๖๓ข้อ ๒ ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ ให้ยกเลิกระเบียบกรมการขนส่งทางบกว่าด้วยการออกเอกสารและเครื่องหมายกำกับรถเพื่อนำรถไปใช้ระหว่างประเทศพ.ศ. ๒๕๕๕ ลงวันที่ ๑๒ มิถุนายน พ.ศ. ๒๕๕๕บรรดาระเบียบ ประกาศ ข้อบังคับ คำสั่ง และหนังสือเวียนอื่นใดในส่วนที่มีไว้แล้วหรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ในระเบียบนี้(๑) รถยนต์หมายความว่า รถยนต์นั่งส่วนบุคคลไม่เกินเจ็ดคน รถยนต์นั่งส่วนบุคคลเกินเจ็ดคนรถยนต์บรรทุกส่วนบุคคล รถยนต์รับจ้างระหว่างจังหวัด รถยนต์รับจ้าง รถยนต์บริการ รถยนต์ของบุคคลในคณะผู้แทนทางการทูตหน่วยงานพิเศษของสถานทูตต่าง ๆ คณะผู้แทนทางกงสุล องค์การระหว่างประเทศ หรือทบวงการชำนัญพิเศษแห่งสหประชาชาติซึ่งประจำอยู่ในประเทศไทย รถยนต์ของสำนักงานเศรษฐกิจและการค้าของต่างประเทศที่จัดตั้งขึ้นในประเทศไทยตามความตกลงระหว่างรัฐบาลไทยกับรัฐบาลต่างประเทศและรถยนต์ของเจ้าหน้าที่สำนักงานดังกล่าว(๒) รถยนต์โดยสาร หมายความว่ารถที่ใช้ในการขนส่งผู้โดยสารตามพระราชบัญญัติการขนส่งทางบกพ.ศ. ๒๕๒๒(๓) รถยนต์บรรทุก หมายความว่า รถที่ใช้ในการขนส่งสัตว์หรือสิ่งของตามพระราชบัญญัติการขนส่งทางบกพ.ศ. ๒๕๒๒ข้อ ๕ ระเบียบนี้ให้ใช้บังคับสำหรับการนำรถไปใช้ภายใต้ความตกลงระหว่างประเทศ ดังนี้(๑) ความตกลงว่าด้วยการขนส่งทางถนนระหว่างรัฐบาลแห่งราชอาณาจักรไทยและรัฐบาลแห่งสาธารณรัฐประชาธิปไตยประชาชนลาว(๒) บันทึกความเข้าใจระหว่างไทย - ลาว - เวียดนามในการเริ่มใช้ความตกลงระหว่างรัฐบาลแห่งราชอาณาจักรกัมพูชาสาธารณรัฐประชาชนจีน สาธารณรัฐประชาธิปไตยประชาชนลาว สหภาพพม่า ราชอาณาจักรไทย สาธารณรัฐสังคมนิยมเวียดนาม ในการอำนวยความสะดวกในการขนส่งข้ามแดนของสินค้าและผู้โดยสารที่จุดผ่านแดน แดนสะหวัน สาธารณรัฐประชาธิปไตยประชาชนลาว และลาวบาว สาธารณรัฐสังคมนิยมเวียดนามและจุดผ่านแดน สะหวันนะเขต สาธารณรัฐประชาธิปไตยประชาชนลาวและมุกดาหาร ราชอาณาจักรไทย(๓) บันทึกความเข้าใจระหว่างไทย - กัมพูชาในการแลกเปลี่ยนสิทธิการจราจรสำหรับการขนส่งข้ามพรมแดน ณ จุดผ่านแดน อรัญประเทศ ราชอาณาจักรไทยและปอยเปต ราชอาณาจักรกัมพูชาเพื่อการเริ่มใช้ความตกลงว่าด้วยการขนส่งข้ามพรมแดนในอนุภูมิภาคลุ่มแม่น้ำโขง(๔) บันทึกความเข้าใจว่าด้วยการดำเนินการตามความตกลงว่าด้วยการขนส่งข้ามพรมแดนในอนุภูมิภาคลุ่มแม่น้ำโขงในระยะแรก(๕) บันทึกความเข้าใจในการเริ่มใช้ความตกลงระหว่างรัฐบาลแห่งราชอาณาจักรกัมพูชาสาธารณรัฐประชาชนจีน สาธารณรัฐประชาธิปไตยประชาชนลาว สาธารณรัฐแห่งสหภาพเมียนมา ราชอาณาจักรไทยสาธารณรัฐสังคมนิยมเวียดนาม ในการอำนวยความสะดวกในการขนส่งข้ามพรมแดนของสินค้าและบุคคลที่จุดผ่านแดนเมียวดีสาธารณรัฐแห่งสหภาพเมียนมา และแม่สอด ราชอาณาจักรไทยข้อ ๖ ภายใต้ความตกลงตามข้อ ๕ การนำรถไปใช้ระหว่างประเทศให้เป็นไปดังนี้(๑) ความตกลงระหว่างประเทศตามข้อ ๕ (๑) สำหรับรถ(ก) รถยนต์(ข) รถยนต์โดยสาร(ค) รถยนต์บรรทุก(๒) ความตกลงระหว่างประเทศตามข้อ ๕ (๒) สำหรับรถยนต์บรรทุก(๓) ความตกลงระหว่างประเทศตามข้อ ๕ (๓) (๔)และ (๕) สำหรับรถ(ก) รถยนต์โดยสาร(ข) รถยนต์บรรทุกรถยนต์ที่เป็นรถยนต์รับจ้างระหว่างจังหวัดรถยนต์รับจ้าง รถยนต์บริการ หากจะนำไปใช้ระหว่างประเทศจะต้องนำไปใช้ในลักษณะส่วนบุคคลเท่านั้นห้ามนำไปใช้รับจ้างไม่ว่ากรณีใด ๆข้อ ๗ รถที่จะนำไปใช้ระหว่างประเทศต้องเป็นรถที่ชำระภาษีประจำปีครบถ้วนถูกต้องและต้องมีเอกสารและเครื่องหมายกำกับรถภายใต้ข้อกำหนดเงื่อนไขตามความตกลงระหว่างประเทศนั้นๆ ดังนี้(๑) การนำรถไปใช้ตามความตกลงระหว่างประเทศตามข้อ๕ (๑)(ก) หนังสืออนุญาตรถระหว่างประเทศ(ข) เครื่องหมายแสดงประเทศ(ค) หนังสือรับรองการตรวจสภาพรถ(ง) ใบอนุญาตขับรถที่เป็นภาษาอังกฤษ เฉพาะผู้มีความประสงค์จะขับรถในต่างประเทศ(จ) แผ่นป้ายทะเบียนรถที่เป็นภาษาอังกฤษ(๒) การนำรถไปใช้ตามความตกลงระหว่างประเทศตามข้อ๕ (๒) (๓) และ (๔)(ก) หนังสืออนุญาตรถระหว่างประเทศ(ข) เครื่องหมายแสดงประเทศ(ค) หนังสือรับรองการตรวจสภาพรถ(ง) หนังสือแสดงการจดทะเบียนรถหรือใบคู่มือจดทะเบียนรถที่เป็นภาษาอังกฤษ แล้วแต่กรณี(จ) ใบอนุญาตขับรถที่เป็นภาษาอังกฤษ เฉพาะผู้มีความประสงค์จะขับรถในต่างประเทศ(ฉ) แผ่นป้ายทะเบียนรถที่เป็นภาษาอังกฤษ(๓) การนำรถไปใช้ตามความตกลงระหว่างประเทศตามข้อ๕ (๕)(ก) เครื่องหมายแสดงประเทศ(ข) หนังสือรับรองการตรวจสภาพรถ(ค) หนังสือแสดงการจดทะเบียนรถหรือใบคู่มือจดทะเบียนรถที่เป็นภาษาอังกฤษ แล้วแต่กรณี(ง) ใบอนุญาตขับรถที่เป็นภาษาอังกฤษ เฉพาะผู้มีความประสงค์จะขับรถในต่างประเทศ(จ) แผ่นป้ายทะเบียนรถที่เป็นภาษาอังกฤษนอกจากเอกสารที่กำหนดไว้ตามวรรคหนึ่ง การนำรถไปใช้ภายใต้ความตกลงระหว่างประเทศตามข้อ๕ (๒) (๓) (๔) และ (๕) รถนั้นต้องได้รับใบอนุญาตสำหรับการขนส่งทางถนนตามความตกลงว่าด้วยการขนส่งข้ามพรมแดนในอนุภูมิภาคลุ่มแม่น้ำโขง(GMS Road Transport Permit)จากกรมการขนส่งทางบกก่อนด้วยข้อ ๘ การขอรับเอกสารและเครื่องหมายกำกับรถตามข้อ๗ เว้นแต่กรณีการขอรับแผ่นป้ายทะเบียนรถที่เป็นภาษาอังกฤษ ให้ยื่นได้ ณ สำนักงานขนส่งทุกแห่งทั่วประเทศโดยให้ใช้แบบคำขออื่น ๆ พร้อมด้วยเอกสารหลักฐาน ดังนี้(๑) รถตามพระราชบัญญัติการขนส่งทางบก พ.ศ.๒๕๒๒(ก) หนังสือแสดงการจดทะเบียนรถ(ข) ใบอนุญาตประกอบการขนส่งระหว่างประเทศ(ค) บัตรประจำตัวประชาชนของผู้ได้รับใบอนุญาตประกอบการขนส่งหรือหนังสือรับรองการจดทะเบียนนิติบุคคล (กรณีเป็นนิติบุคคล)(ง) หนังสือมอบอำนาจ (กรณีมิได้มาดำเนินการด้วยตนเอง)พร้อมภาพถ่ายบัตรประจำตัวประชาชนผู้มอบอำนาจและผู้รับมอบอำนาจ(จ) หนังสือจากหน่วยงานแสดงความประสงค์ขอรับเอกสารและเครื่องหมายกำกับรถตามระเบียบนี้เฉพาะในกรณีเป็นหน่วยงานตามมาตรา ๒๙ แห่งพระราชบัญญัติการขนส่งทางบก พ.ศ. ๒๕๒๒(๒) รถตามพระราชบัญญัติรถยนต์ พ.ศ. ๒๕๒๒(ก) ใบคู่มือจดทะเบียนรถ(ข) บัตรประจำตัวประชาชนของเจ้าของรถหรือผู้ครอบครองรถที่ปรากฏชื่อในใบคู่มือจดทะเบียนรถ หรือหนังสือรับรองการจดทะเบียนนิติบุคคล(กรณีเป็นนิติบุคคล)(ค) หนังสือมอบอำนาจ (กรณีมิได้มาดำเนินการด้วยตนเอง)พร้อมภาพถ่ายบัตรประจำตัวประชาชนผู้มอบอำนาจและผู้รับมอบอำนาจเพื่อเป็นการอำนวยความสะดวกแก่ประชาชนหากผู้ยื่นคำขอรับเอกสารและเครื่องหมายกำกับรถตามวรรคหนึ่งประสงค์จะยื่นภาพถ่ายเอกสารหลักฐานตาม (๑) (ก) (ข) (ค)หรือ (๒) (ก) (ข) ประกอบการขอรับเอกสารและเครื่องหมายกำกับรถแทนการยื่นต้นฉบับเอกสารหลักฐานให้สามารถกระทำได้ข้อ ๙ การยื่นขอรับเอกสารและเครื่องหมายกำกับรถตามข้อ๗ (๑) (ก) (ข) (ค) ข้อ ๗ (๒) (ก) (ข)(ค) (ง) และข้อ ๗ (๓) (ก) (ข) (ค) สามารถยื่นขอพร้อมกันทุกรายการ โดยใช้หลักฐานตามที่กำหนดไว้ในข้อ๘ เพียงชุดเดียว หรือจะแยกยื่นเพื่อขอรับเอกสารหรือเครื่องหมายกำกับรถเฉพาะบางรายการก็ได้การขอรับแผ่นป้ายทะเบียนรถที่เป็นภาษาอังกฤษให้เป็นไปตามระเบียบกรมการขนส่งทางบกว่าด้วยการขอและการออกแผ่นป้ายทะเบียนรถที่ใช้ตามความตกลงระหว่างประเทศข้อ ๑๐ การขอแปลหนังสือแสดงการจดทะเบียนรถ ใบคู่มือจดทะเบียนรถและใบอนุญาตขับรถเป็นภาษาอังกฤษ และการจัดเก็บค่าธรรมเนียมการแปลให้เป็นไปตามที่กำหนดไว้ในระเบียบกรมการขนส่งทางบกว่าด้วยการแปลหนังสือแสดงการจดทะเบียนรถตามกฎหมายว่าด้วยการขนส่งทางบกและใบคู่มือจดทะเบียนรถตามกฎหมายว่าด้วยรถยนต์เป็นภาษาอังกฤษและระเบียบกรมการขนส่งทางบกว่าด้วยการแปลใบอนุญาตขับรถตามกฎหมายว่าด้วยการขนส่งทางบกและตามกฎหมายว่าด้วยรถยนต์เป็นภาษาอังกฤษ โดยการยื่นคำขอให้สามารถยื่นได้ณ สำนักงานขนส่งทุกแห่งทั่วประเทศ และให้นายทะเบียนที่รับคำขอสามารถแปลหนังสือแสดงการจดทะเบียนรถใบคู่มือจดทะเบียนรถ และใบอนุญาตขับรถ ที่ออกโดยนายทะเบียนสำนักงานขนส่งอื่นได้ข้อ ๑๑ เมื่อได้รับคำขอและเอกสารหลักฐานครบถ้วนถูกต้องแล้วให้นายทะเบียนดำเนินการให้แก่ผู้ยื่นคำขอให้แล้วเสร็จภายในวันนั้น หรืออย่างช้าในวันทำการถัดไปข้อ ๑๒ หนังสืออนุญาตรถระหว่างประเทศและเครื่องหมายแสดงประเทศให้เป็นไปตามแบบแนบท้ายระเบียบนี้ข้อ ๑๓ หนังสืออนุญาตรถระหว่างประเทศให้มีสีของปกเป็น๓ สี ดังนี้(๑) สีเขียว สำหรับรถที่จดทะเบียนตามพระราชบัญญัติการขนส่งทางบกพ.ศ. ๒๕๒๒(๒) สีม่วง สำหรับรถที่จดทะเบียนตามพระราชบัญญัติรถยนต์พ.ศ. ๒๕๒๒(๓) สีฟ้า สำหรับรถของบุคคลในคณะผู้แทนทางการทูตหน่วยงานพิเศษของสถานทูตต่าง ๆ คณะผู้แทนทางกงสุลองค์การระหว่างประเทศ หรือทบวงการชำนัญพิเศษแห่งสหประชาชาติซึ่งประจำอยู่ในประเทศไทยสำนักงานเศรษฐกิจและการค้าของต่างประเทศที่จัดตั้งขึ้นในประเทศไทยตามความตกลงระหว่างรัฐบาลไทยกับรัฐบาลต่างประเทศและรถของเจ้าหน้าที่สำนักงานดังกล่าวข้อ ๑๔ เอกสารและเครื่องหมายกำกับรถภายใต้ข้อกำหนดเงื่อนไขตามความตกลงระหว่างประเทศตามข้อ๗ ต้องมีอยู่กับรถตลอดเวลาที่ใช้รถนั้นเครื่องหมายแสดงประเทศให้ติดไว้ที่กระจกหน้ารถในบริเวณที่เห็นได้ชัดเจนหนึ่งแผ่นและที่ด้านหลังของรถในบริเวณที่เห็นได้ชัดเจนอีกหนึ่งแผ่นข้อ ๑๕ การบันทึกรายการในหนังสืออนุญาตรถระหว่างประเทศให้ใช้ข้อมูลจากระบบฐานข้อมูลกลาง และให้ระบุวันสิ้นอายุหนังสืออนุญาตรถระหว่างประเทศตรงตามกำหนดวันสิ้นอายุภาษีประจำปีของรถนั้นข้อ ๑๖ การขอรับหนังสืออนุญาตรถระหว่างประเทศในกรณีระยะเวลาการอนุญาตเดิมสิ้นสุดลง หากหนังสืออนุญาตฉบับเดิมยังมีช่องบันทึกรายการเหลืออยู่ให้นายทะเบียนบันทึกรายการอนุญาตในหนังสืออนุญาตฉบับเดิมข้อ ๑๗ การขอรับหนังสืออนุญาตรถระหว่างประเทศหรือเครื่องหมายแสดงประเทศแทนฉบับที่ชำรุด หรือสูญหาย ให้ยื่นคำขอพร้อมด้วยหลักฐานตามข้อ๘ และเอกสารหลักฐานเพิ่มเติม ดังนี้(๑) กรณีชำรุด ให้ใช้หนังสืออนุญาตรถระหว่างประเทศหรือเครื่องหมายแสดงประเทศที่ชำรุดประกอบคำขอ(๒) กรณีสูญหาย ให้นายทะเบียนบันทึกแจ้งการสูญหายหรือใช้หลักฐานการรับแจ้งความของพนักงานสอบสวนประกอบคำขอข้อ ๑๘ เมื่อพบว่ารถคันที่ยื่นขอรับหนังสืออนุญาตรถระหว่างประเทศมีการเปลี่ยนแปลงรายการทางทะเบียนให้นายทะเบียนดำเนินการแก้ไขปรับปรุงข้อมูลในหนังสืออนุญาตรถระหว่างประเทศให้ถูกต้องตรงกันข้อ ๑๙ ให้นายทะเบียนจัดเก็บค่าคำขอและค่าธรรมเนียมดังนี้(๑) รถตามพระราชบัญญัติการขนส่งทางบก พ.ศ.๒๕๒๒ ค่าคำขอรับใบอนุญาตรถตามข้อตกลงระหว่างประเทศ ๒๐ บาท(๒) รถตามพระราชบัญญัติรถยนต์ พ.ศ. ๒๕๒๒(ก) การออกหนังสืออนุญาตรถระหว่างประเทศ ค่าคำขอ๕ บาท ค่าหนังสืออนุญาต ๕๐ บาท(ข) การต่ออายุหนังสืออนุญาตรถระหว่างประเทศค่าคำขอ ๕ บาท ค่าธรรมเนียมอื่น ๒๐บาท(ค) การแก้ไขเปลี่ยนแปลงรายการหนังสืออนุญาตรถระหว่างประเทศค่าคำขอ ๕ บาท ค่าธรรมเนียมอื่น ๒๐ บาท(ง) การออกใบแทนหนังสืออนุญาตรถระหว่างประเทศกรณีชำรุดหรือสูญหายค่าคำขอ ๕ บาท ค่าใบแทนหนังสืออนุญาต ๒๕ บาท(จ) การออกเครื่องหมายแสดงประเทศกรณีชำรุดหรือสูญหายค่าคำขอ ๕ บาทข้อ ๒๐ ให้นายทะเบียนเป็นผู้ออกหนังสือรับรองการตรวจสภาพรถโดยใช้ผลการตรวจสภาพรถที่ประกอบการจดทะเบียนครั้งแรกหรือเสียภาษีประจำปีแล้วแต่กรณีการบันทึกรายการในหนังสือรับรองการตรวจสภาพรถสำหรับช่องวันที่ตรวจสภาพรถให้ดำเนินการดังนี้(๑) รถตามพระราชบัญญัติการขนส่งทางบก พ.ศ.๒๕๒๒ ให้ระบุวันที่เสียภาษีประจำปี(๒) รถตามพระราชบัญญัติรถยนต์พ.ศ. ๒๕๒๒ ให้ระบุวันที่รถนั้นจดทะเบียนครั้งแรกสำหรับกรณีรถมีอายุใช้งานไม่ครบ ๗ ปี หรือระบุวันที่เสียภาษีประจำปีสำหรับกรณีรถมีอายุใช้งานครบ๗ ปีวันสิ้นอายุหนังสือรับรองการตรวจสภาพรถให้กำหนดเป็นวันเดียวกับวันสิ้นอายุภาษีประจำปีของรถนั้นข้อ ๒๑ หนังสือรับรองการตรวจสภาพรถให้เป็นไปตามแบบแนบท้ายระเบียบนี้ข้อ ๒๒ ให้นายทะเบียนจัดเก็บค่าคำขอและค่าธรรมเนียมเฉพาะการขอรับหนังสือรับรองการตรวจสภาพรถสำหรับรถตามพระราชบัญญัติรถยนต์พ.ศ. ๒๕๒๒ ดังนี้(๑) ค่าคำขอ ๕ บาท(๒) ค่าธรรมเนียมอื่น ๒๐ บาทการขอรับหนังสือรับรองการตรวจสภาพรถแทนฉบับที่ชำรุดหรือสูญหายให้จัดเก็บค่าคำขอและค่าธรรมเนียมตามวรรคหนึ่งข้อ ๒๓ การขอรับหนังสือรับรองการตรวจสภาพรถแทนฉบับที่ชำรุดหรือสูญหายให้นำข้อ ๘ และข้อ ๑๗ มาใช้บังคับโดยอนุโลมข้อ ๒๔ การจัดเก็บค่าคำขอและค่าธรรมเนียมตามข้อ๑๙ และข้อ ๒๒ ไม่ให้นำมาใช้บังคับกับรถตามมาตรา ๘ และมาตรา ๙ แห่งพระราชบัญญัติรถยนต์พ.ศ. ๒๕๒๒ข้อ ๒๕ บรรดาคำขอรับเอกสารและเครื่องหมายกำกับรถที่ได้ยื่นไว้ก่อนวันที่ระเบียบนี้มีผลใช้บังคับและยังอยู่ในระหว่างการพิจารณาของนายทะเบียนให้ถือเป็นคำขอตามระเบียบนี้ และในกรณีระเบียบนี้กำหนดให้ใช้หลักฐานประกอบคำขอหรือกำหนดหลักเกณฑ์การดำเนินการที่แตกต่างไปจากที่กำหนดไว้เดิมให้นายทะเบียนมีอำนาจสั่งให้แก้ไขเพิ่มเติมหลักฐานประกอบคำขอและสั่งให้ดำเนินการเป็นไปตามระเบียบนี้ได้ข้อ ๒๖ ให้รองอธิบดีกรมการขนส่งทางบก (ฝ่ายปฏิบัติการ)รักษาการตามระเบียบนี้ประกาศ ณวันที่ ๓ กันยายน พ.ศ. ๒๕๖๓จิรุตม์วิศาลจิตรอธิบดีกรมการขนส่งทางบก[เอกสารแนบท้าย]๑.หนังสืออนุญาตรถระหว่างประเทศ (รถบรรทุก/รถโดยสาร)๒.หนังสืออนุญาตรถระหว่างประเทศ (รถทูต/รถองค์การระหว่างประเทศ)๓.หนังสืออนุญาตรถระหว่างประเทศ (รถยนต์ส่วนบุคคล/อื่น ๆ)๔.เครื่องหมายแสดงประเทศ๕.หนังสือรับรองการตรวจสภาพรถ(ดูข้อมูลจากภาพกฎหมาย)พัชรภรณ์/ธนบดี/จัดทำ๒๕ ธันวาคม ๒๕๖๓สุภาทิพย์/ตรวจ๒๙ ธันวาคม ๒๕๖๓[๑] ราชกิจจานุเบกษา เล่ม ๑๓๗/ตอนพิเศษ ๒๕๙ ง/หน้า ๔/๔ พฤศจิกายน๒๕๖๓